b"\n_START_ARTICLE_\nT\xc5\x8dfuku-ji\n_START_SECTION_\nHist\xc3\xb2ria\n_START_PARAGRAPH_\nEl monjo Enni (1202 - 1280), tamb\xc3\xa9 conegut pel seu nom p\xc3\xb2stum Shoichi Kokushi (\xe8\x81\x96\xe4\xb8\x80\xe5\x9b\xbd\xe5\xb8\xab), portar\xc3\xa0 del seu aprenentatge a la Xina al costat del monjo Wuzhun Shifan (en japon\xc3\xa8s: Bujun Shiban, 1177 - 1249), entre 1235 i 1241, una forma derivada del Rinzai, la branca Shoichi, de la qual el T\xc5\x8dfuku-ji en ser\xc3\xa0 la seu. Hi portar\xc3\xa0 igualment un retrat del seu mestre, ofert per aquest darrer en la seva estada a la Xina i que encara s'hi conserva. \xc3\x89s un dels m\xc3\xa9s antics retrats chan xinesos al Jap\xc3\xb3 i va ser un model fidelment imitat._NEWLINE_El T\xc5\x8dfuku-ji va ser nombroses vegades destru\xc3\xaft, sobretot el 1319, el 1334 i el 1881. Va ser parcialment reconstru\xc3\xaft el 1347, despr\xc3\xa9s dels incendis de 1319 i de 1334; un cert nombre de dirigents pol\xc3\xadtics (Fujiwara, Ashikaga, Toyotomi Hideyoshi, Tokugawa Ieyasu...) hi van fer construir nous edificis._NEWLINE_L'escola de pintura Kan\xc5\x8d-ha (\xe7\x8b\xa9\xe9\x87\x8e\xe6\xb4\xbe) ha treballat tamb\xc3\xa9 al T\xc5\x8dfuku-ji. Kano Takanobu (1571 - 1618) hi completa, a petici\xc3\xb3 de l'emperador Go-Yozei, la s\xc3\xa8rie de les cinquanta pintures que representen els cinc-cents rakan, comen\xc3\xa7ada per Mincho."